《生日又二首》
元代·方回

岂料生逾七十年，孩提脱死瘴乡烟。
未能汤饼觞朋友，只合炉香拜祖先。
养性有书知道理，夺胎无药学神仙。
天都峰下旧茅屋，消得严滩十日船。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。